18 январ 2021, Тошкент вақти: 03:55\nРоссия Тергов қўмитаси Ленинград вилояти бошқармаси тарқатган хабарида¸ “7 декабрь куни Ленинград вилоятининг Бугри қишлоғи касалхонасига бош ва танасига кўпдан-кўп жароҳат етказилган эркак киши келтирилди. Ушбу шахсга етказилган тан жароҳатларининг полиция ходимлари томонидан амалга оширилгани аниқланди”, дейилади.\nУшбу ҳодисага алоқадор полиция ходимларига Россия Федерацияси Жиноят Кодексининг 286-моддаси 3-қисми (зўравонлик ишлатган ҳолда мансаб ваколати доирасидан четга чиқиш) бўйича жиноий иш қўзғатилди. Терговчилар калтакланган шахснинг исми шарифи, қайси мамлакат ватандоши эканлиги очиқламаётир.\nРоссия Тергов қўмитаси Ленинград вилояти бўйича расмийсининг Регнум агентлигига билдиришича¸ Россия Ички ишлар вазирлиги иммиграция назоратининг 4 нафар ходимига нисбатан жиноий иш қўзғатилган. Аниқланишича, полициячилар рейд пайтида тутилган меҳнат муҳожирини қурилиш объектида қаттиқ қалтаклаган. Оғир тан жароҳати билан шифохонага олиб келинган меҳнат муҳожири ҳозирда полиция қўриқчилари назорати остига олингани айтилади.\nКузатувчилар Россияда полиция ходимлари томонидан меҳнат муҳожирларини калтаклаш, уларга оғир тан жароҳати етказиш ҳоллари кам эмаслигини айтиб келишади.\nМосквадаги муҳожирлар ҳаққини ҳимоя қилувчи нодавлат “Тонг Жаҳони” ташкилоти раҳбари Валентина Чупик фикрича, Россияда полиция ходимларининг муҳожирларга нисбатан қонунбузарликлари ҳар қадамда учраса-да, бироқ улар камдан-кам жавобгарликка тортилади:\n- Биз қонунни бузган полиция ходимларига нисбатан жазо қўллаш ҳоллари кўпайгандагина полиция бедодлигига бўлган муносабат ўзгараяпти, деб айтишимиз мумкин. Ҳозирги пайтда Россияда қонунни бузган полиция ходимларини жавобгарликка тортиш ҳоллари жуда кам учрайди. Россияда полиция ходимига нисбатан жиноий иш қўзғатиш қийин иш. Бошқа тарафдан, кўп ҳолларда полиция зўравонлигига йўлиққан муҳожир депортация қилинишидан қўрқиб, шикоят қилишдан ўзини тияди, деди Валентина Чупик.\nОзодлик суҳбатлашган сурхондарёлик Сафар, Ленинград вилоятида қурувчи жиянини полиция ходимлари рейди пайтида ушлаб, қаттиқ дўппослагани ва кейин полиция бўлимида яна бир кун ушлаб турганини айтиб берди:\n- Полиция ходимлари маст ҳолатда бўлган. Жияним Абдуллони иш жойидан далага олиб бориб қаттиқ уришади, қўрқитишади. Унинг ҳамма ҳужжатлари жойида, қонуний ишлаб юрган эди. Текширув пайтида жиянимнинг банк картасини кўриб қолишади, телефон ва банк картасини тортиб олишади. Мен жияним уйга келмагандан кейин, эртасига уни полиция бўлимидан уйга келтирдим. Жиянимни олиб, дарҳол судэкспертиза марказига олиб бориб, баданидаги калтакдан қорайган жароҳат изларини олдим. Экспертиза ҳужжатларини олганимдан кейин, судга мурожаат қилмоқчи эдим. Бироқ полиция бўлими раҳбари мени олдига чақириб олди, жияним банк картаси ва телефонини қайтариб берди. Шикоят қилмаслигимни сўради. Акс ҳолда жияним ҳам, ўзим ҳам барибир депорт бўлишим мумкинлигини очиқ айтди. Мен бола-чақамни ўйлаб, полиция ходимларини судга бериш қароридан қайтдим, дейди Сафар.\nСурхондарёлик Сафар билан суҳбат\nСурхондарёлик муҳожирнинг айтишича полиция ходимлари зўравонлигига йўлиқаётганлар орасида аёл муҳожирлар ҳам бор:\n- Бундан икки ой олдин Ленинград вилоятининг Кудрово қишлоғида ўзбекистонлик икки аёлни полиция ходимлари ушлаб, полиция бўлимига келтиришган. Аёлларни калтаклашган, ҳатто зўрлаймиз деб қўрқитишган. Аёллар қурққанларидан пулларини бериб қутилишган.Ўзбекистонлик аёлларнинг ҳужжатлари жойида бўлган, фақат улар ўзлари қайддан ўтган жойда эмас, бошқа ҳудудда ишлашган. Улар менга бўлган воқеани айтиб беришди, қўллари кўкарган жойларини кўриш мумкин. Улар ҳам депортдан қўрқиб шикоят қилишмади, дейди Сафар.\nЎз навбатда, Озодликнинг Сафар тилга олган ҳодисалар бўйича Ленинград вилояти полиция бўлимидан муносабат олиш уриниши натижасиз якунланди.\nПолиция ходими жабр кўрган муҳожирларнинг ўзлари расмий ариза билан мурожаат қилишларини маслаҳат берди.


Барча саъй-ҳаракатларимиз ободлик, бунёдкорлик ва аҳоли фаровонлигига хизмат қилсин — Ishonch Gazetasi\n“Наврўз” боғидан Анҳор канали узра учта пиёдалар кўпригини бунёд этиш мўлжалланган. Боғ чети «Анҳор-Локомотив» паркига туташиб кетади. Одамлар бу кўприклардан амфитеатрга кириб келади, Анҳор канали бўйлаб сайр қилиш имкониятига эга бўлади.\nДавлатимиз раҳбари қурувчилар билан мулоқотда хонадон соҳиблари учун барча шароитлар яратиш лозимлигини, бунинг учун қурилиш, дизайн, инфратузилма каби соҳаларни ҳар томонлама ўзлаштирган, уларнинг узвий боғлиқлигидан келиб чиқиб ишлайдиган етук кадрлар тайёрлашга алоҳида эътибор қаратиш зарурлигини таъкидлади. Қурилиш ишларини белгиланган муддатда сифатли қилиб якунлаш бўйича топшириқлар берди.\nАндижон барча соҳаларда илғор ҳудудга айланажак\nМУРОЖААТЛАР БИЛАН ИШЛАШ ТИЗИМИ ҚАНДАЙ ЙЎЛГА ҚЎЙИЛГАН?\nБИЗГА ДАҲЛИ ЙЎҚМИ?


Ўзбекистоннинг ягона ҳажв (сатира) журнали «Муштум» фаолияти қайта тикланади\nЖамият 21:17 / 06.10.2021 7278\nKun.uz мухбирига кўра, тадбирда Ўзбекистон Журналистлари ижодий уюшмаси раиси Олимжон Ўсаров ҳам сўз олиб, тез кунда жадидлар асос солган яна бир журнал «Муштум» ҳам қайта тикланаётганини маълум қилди.\n«Ўзбекистон матбуоти» журналининг бугун қайта нашр этила бошлагани жуда яхши, лекин бизда яна бир журнал борки, у ҳам 2019 йилда иқтисодий қийинчиликлар сабаб ўз фаолиятини тугатишга мажбур бўлганди.\nБиласиз, «Муштум»га жадидларимиз асос солган. Умуман олганда бу журнал биз учун бир қадрият ва уни йўқотиб юбориш катта хато бўлар эди.\nЮзлаб танқидий мақолалар, фельетонлар жамиятни турли иллатлардан тозалашда «Муштум»нинг асосий қуроли ҳисобланган. Ҳалол ва ошкора танқид жамият ва одамлар учун ҳақиқий малҳам бўлишига эришиш журналнинг бош мезонидир.\nСизларга хурсандчилик билан айтмоқчиманки, бугун «Муштум» журналининг қайта тикланаётган илк сонини босмахонага топширдик. Насиб этса, яқин кунларда унинг ҳам тақдимотини ўтказамиз», – деди Ўсаров.\nФото: Ўзбекистон журналистлари ижодий уюшмаси\nЖурналнинг қайси маблағлар ҳисобидан қайта тикланаётгани ҳақида ҳозирча маълумотлар очиқланмади.\nМаълумот учун, 1923 йилдан нашр қилина бошлаган «Муштум» журналига тараққийпарвар, халқпарвар зиёлилар: Абдулла Қодирий ва Ғози Юнуслар асос солган.\nЖурнал номи Абдулла Қодирий таклифи билан шундай аталган. Унинг таъбирича, бу шунчаки муштум эмас, балки халқнинг адолат муштумидир, яъни мазлумларнинг зўровонларга, нопокларга, зулмкорларга, эксплуататорларга қарши муштуми ҳам бўлиши керак эди.\n«Муштум»даги ўткир мақола, фельетон, ҳажвия ва карикатуралар қисқа вақт ичида жуда оммабоп бўлиб кетди. Абдулла Қодирийнинг ўзи ҳам журналга 10 дан ортиқ тахаллус билан кўплаб мақола, ҳажвия ва фельетонлар ёзган. Журналда халқимиз тараққиёти, маданияти, ривожи учун тўсиқ бўлган ҳар бир даврга хос камчилик ва нуқсонлар танқид қилинди.\nЖурнал уруш йилларида ўз этиборини халқимизнинг руҳини кўтарадиган сиёсий плакатлар, расмларга қаратди. Айниқса, 50–80 йиллар «Муштум» нинг энг ривожланган даврлари бўлган. Ундаги материаллар асосан қишлоқ хўжалиги, саноат, савдо, фан-техника ижтимоий ва маиший мавзудаги мақолалар, расмлар жуда машҳур бўлган.\nЎша даврларда бу журнал мамлакатнинг биринчи рақамли нашри ва Ўзбекистон Компартияси МКнинг органи ва давлатнинг мафкураси ифодаси ҳисобланар эди. Бу ўзига хос оддий меҳнаткаш халқ учун минбар вазифасини ҳам ўтаган. Шикоятлар объектив ўрганилган, қонунбузарлик, ноҳақликларнинг олди олинган, айбдорларга чоралар кўрилган, халқ бу журналга ишонган.\nНафақат ёш ижодкорлар учун, балки халқимизнинг кўплаб авлодига маънавий озуқа берган, бадиий ва эстетик дидини шакллантирган, жонкуяр устоз, тарбиячи вазифасини ўтаган.\nЎз вақтида «Муштум» журнали бир ойда икки марта чоп этилган, бир ойлик умумий тиражи 1 500 000 дан ошиқни ташкил этгган. Ўзбекистонда деярли бу журнал кириб бормаган шаҳар, қишлоқ, туманни, ташкилот ва хонадонни топиш қийин бўлган.\nМустақиллик йилларида журнал таҳририяти иқтисодий муаммолар гирдобига тушиб қолди. Унинг моддий-техника базаси, кадрлар сони-салмоғи замонавий талаблар даражасида қайта шакллантирилмади.\n2017 йилга келиб «Муштум журнали «Шарқ» НМАК томонидан атиги 1000 дона атрофида чоп этилгани маълум.\nАлбатта, соғлом, холис, объектив танқид жамият тараққиёти учун мезон ҳисобланади ва бу борада қайта тикланаётган «Муштум»нинг аҳамияти доим юқори бўлган.\n23:17 / 05.12.2021 1603


Айни кунларда Республикамиз бўйлаб “Спортни сев, спорт билан яша!” шиори остида Республика оммавий спорт мусобақаларининг финал босқичида ғолиб ва совриндорлар номи маълум бўлмоқда. Январь ойида Бухоро вилоятининг барча туман, шаҳарларида мини-футбол бўйича мусобақалар бўлиб ўтди.\nСаралаш мусобақаларида 13 та туман, шаҳарлардан жамоалар иштирок этиб, жорий йилнинг 31 январь куни Бухоро шаҳар “Умид” спорт мажмуасида финал мусобақалари ўтказилди.\nМуросасиз беллашувлар якунида Шофиркон тумани “Некиши” МФЙ жамоаси ғолибликни қўлга киритди.\n1. Шофиркон тумани, “Некиши” МФЙ\n2. Ғиждувон тумани, “Зарафшон” МФЙ\n3. Бухоро тумани, “Мустақиллик” МФЙ\nМусобақаларнинг ҳал қилувчи финал учрашувида МОҚ номидан Олимпия спорт турлари фаолиятини координация қилиш департаменти директори Беҳзод Ибрагимов, вилоят жисмоний тарбия ва спорт бошқармаси бошлиғи Исмоил Мирзаев, Қўмитанинг вилоят вакили Хусенали Хусенов, ЎзЛиДеп Бухоро вилоят Кенгаши Ёшлар билан ишлаш бўлими мудири Фирдавс Пирназаров, вилоят футбол федерацияси раис ўринбосари Фарруҳ Хамроев, Спорт фахрийлари вилоят кенгаши раиси Болта Гафаров, шунингдек вилоят ҳокимлиги мутасаддилари ҳам иштирок этишди. Тадбир якуни бўйича тақдирлаш маросимида ғолиб ва совриндорлар эсдалик совғалари билан тақдирланишди.


Сектор раҳбарининг хонадони газ тармоғига ноқонуний улангани аниқланди - xabar.uz\nСектор раҳбарининг хонадони газ тармоғига ноқонуний...\n29.11.2019 10:33 0 5448\nҚиш-қировли кунлар бошланмаёқ ҳаво совиб, қатор муаммолар туғдираётгани бор гап. Бу борадаги муаммолар ечимига жойлардаги мутасаддилар, хусусан, ҳар тумандаги тўртта сектор раҳбарлари ҳам бирдек масъул. Бироқ, нима дейсизки, сектор раҳбарининг ўзи анча-мунча одам қилмайдиган ишга қўл уриб турса?!\nЖорий йилнинг 13 ноябрь куни, Мажбурий ижро бюроси Хўжайли туман бўлими ходимлари истеъмолчиларнинг энергия ресурсларидан фойдаланишнинг қонунийлигини ўрганиши жарёнида П.Сеитов кўчасидаги хонадонлар бири табиий газ тармоғига ноқонуний улангани аниқланди. Яъни, мазкур хонадон эгалари табиий газ ҳисоблагич ускунаси олдидан газ қувурига тўғридан-тўғри резина шланг улаб, у орқали иситиш қозони ва газ плитасидан ноқонуний фойдаланиб келаётган экан. Суриштирув давомида ушбу уйда шу туман сектори раҳбарларидан бири истиқомат қилиши аён бўлди.\nАлбатта, ҳолат юзасидан жойида ҳужжатлар расмийлаштирилди, етказилган зарар ҳамда узилган тармоқни қайта улаш учун тегишли тўловлар ундирилди.\nАммо ўзи масъул бўлган ҳудуд мутасаддисининг бундай хатти-ҳаракати кўнгилда оғриқ уйғотаркан-да барибир...\nМажбурий ижро бюроси Сектор раҳбари газ тармоғи


Ўзбекистоннинг ЕОИИга қўшилиши унинг барча аъзолари учун фойдали - эксперт - 02.07.2021, Sputnik Ўзбекистон\nЎзбекистоннинг ЕОИИга қўшилишининг хавфли ва фойдали томонлари ҳақида Евроосиё тараққиёт банки эксперти билан эксклюзив интервью. 02.07.2021, Sputnik Ўзбекистон\nЕОИИга қўшилган тақдирда Ўзбекистон қандай молиявий ютуқларга эришиши мумкин? Интеграция юмшоқ бўлиши учун Ўзбекистонга нима керак? Иттифоқда аъзолик Республикада энергетикани қандай ривожлантиради? Бу ҳақида ЕОТБнинг интеграцион изланишлар маркази раҳбари Тарас Цукарев айтиб берди.Ҳеч қайси соҳа зарар кўрмайди Евроосиё иқтисодий интеграциясида Ўзбекистон ҳал қилувчи давлатга айланиб бормоқда. Москвада 1 июль куни тақдим этилган “Ўзбекистон ва ЕОИИ” номли ҳисоботда ЕОТБ таҳлилчилари ана шундай хулосага келишди. Ҳар қандай халқаро ташкилотнинг ўз тарафдорлари ва унга қарши бўлганлар бор. ЕОИИ ҳам бундан истисно эмас: Ўзбекистоннинг ЕОИИга кириши ҳақида гап кетганда, айрим экспертлар Ўзбекистон саноатининг бир қатор соҳалари жиддий зарар кўриши мумкинлигини таъкидлашади. Бу борада айниқса автосаноат - алоҳида таъкидлаб ўтилади. Евроосиё Тараққиёт Банки (ЕОТБ) иқтисодчилари бундай фикрга қўшилмайдилар. ЕОИИга қўшилиш Ўзбекистон автосаноати учун фақат янада кенгроқ истиқболлар очади, дейди мутахассис. Мисол тариқасида Беларус-Хитой қўшма корхонасини келтиради. “Беларусда Россия автомобил ишлаб чиқарувчилари бўлишига қарамасдан, Geely енгил автомобиллари ишлаб чиқарадиган қўшма корхонанинг бозорда ўз улуши бор. Корхона ҳатто Россияга экспорт қилмоқда”, - дейди Цукарев. Ўзбекистонда иқтисоднинг интеграцияга тайёр бўлмаган соҳалари йўқ, дейди мутахассис. Лекин санитар ва техник регламентларни ЕОИИга мувофиқлаштириш керак бўлади. Институционал элементларни умумлаштириш Ўзбекистон ва Иттифоқ аъзо-давлатларининг савдо-иқтисодий муносабатларига туртки беради. “Барча молиявий ва саноат тўсиқлари техник регламентларга бориб тақалмоқда, - дейди ЕОТБ вакили. – Ўзбекистон корхоналари ҳозир ҳам муваффақиятли ишламоқда, лекин ЕОИИ билан мувофиқлаштирилганидан сўнг улар янада кўпроқ мижозларга эга бўлади, бизнесни кенгайтириш учун янги йўналишлар топади”. Сув таъминоти муаммосини қандай ҳал қилиш мумкин?ЕОИИга қўшилганидан сўнг Ўзбекистон инфратузилмавий инвестициялар олиши мумкин. ЕОТБ баҳолашига кўра, уларнинг миқдори йилига $1,5 млрдга етиши мумкин.Инфратузилмавий лойиҳаларда асосий эътиборни энергетика соҳасига қаратиш керак. Гап шундаки Ўзбекистоннинг магистрал ва тақсимловчи электр тармоқларининг 66 % ва 62 % фойдаланишга топширилганига 30 йилдан кўп бўлган. Энергетика тармоқларининг эскирганлиги улкан йўқотишларга олиб келмоқда –йилига тахминан $1,5 млрд.Республикадаги сув мажмуаси ҳам жиддий эскирган. Унинг асосий ҳажми - 92% иқтисоднинг ҳал қилувчи соҳаси - қишлоқ хўжалигига тўғри келади. Натижада Ўзбекистон сув ресурсларининг 30%гача бекорга сарфланмоқда. Бу эса сув тақчиллигини янада кучайтиради. “Бу Марказий Осиё учун жуда муҳим масала, - дейди Цукарев. – Уни МО давлатлари биргаликда ҳал қилишлари мумкин. ЕОИИ эса бунинг учун қулай майдонча бўлиши мумкин. Йилига қўшимча 2 миллиард доллар Ўзбекистон ЕОИИга қўшилишидан яна бир ютуғи – меҳнат мигрантларига таалуқли. Цукарев хулосасига кўра, Иттифоқнинг ягона меҳнат бозоридан фойдаланиш Ўзбекистонга қўшимча $2 млрд. даромад олиб келиши мумкин. Ҳозир ўзбекистонлик меҳнат мигрантлар Россиядан йилига $4,4 млрд. маблағ ўтказишмоқда. Ўзбекистон Иттифоққа қўшилган тақдирда, унинг ЕОИИга аъзо давлатларига экспорти миқдори ошади. Цукарев хулосасига кўра, бугун Ўзбекистоннинг асосий сармоявий ҳамкорлари бу – Россия ва Қозоғистон. Республикада Россия капитали иштирокида ташкил қилинган 2 мингдан ортиқ ва Қозоғистон капитали ёрдамида ташкил қилинган 900дан ортиқ корхоналар бор. “Ўзбекистоннинг ЕОИИга экспорти 2020 йилда $ 781,6 млн.ни ташкил қилди. Интеграциядан сўнг ушбу кўрсатгич $ 1,2 млрд.га етиши мумкин. Ундан ташқари, Иттифоқ давлатлари билан ишлаш Ўзбекистонни трансевроосиёвий транспорт коридорларига фаол қўшилишига олиб келиши мумкин”, - дейди эксперт. Пандемиядан сўнгги тикланиш Евроосиё иқтисодий иттифоқи Ўзбекистонга ковиддан сўнгги кризисни тезроқ енгиб ўтишга ёрдам бериши мумкин, чунки у катта бозор, деб ҳисоблайди эксперт. “ЕОИИ инвестициялари Ўзбекистон иқтисодига жуда керак бўлган “тоза ҳаво” бўлиши мумкин. Ўзбекистон ЯИМи пандемияга қадар бўлган 6,6% кўрсатгичгача қайтиши мумкин, ахир ЕОИИ бу ҳажми $2 трлн, аҳолиси 200 млн бўлган бозор”, - дейди Цукарев. Пандемия оқибатларидан тезроқ тикланиш, Ўзбекистон ва Иттифоқ аъзолари билан ҳамкорликни тезроқ тиклашга олиб келади. Бундан нафақат Ўзбекистон ютиб чиқади, балким бошқа аъзо давлатлар ҳам. “Республиканинг ЕОИИга кириши Иттифоқ доирасида бизнес ривожланиши, Ўзбекистоннинг фойдаланилмаган экспорт потенциали - $1,6 млрд.ни реализация қилиш имконини беради” - дейди Цукарев.ЕОТБ хулосасига кўра, ўзаро савдо жуда тез ўсиши мумкин бўлган маҳсулот гуруҳлари, - бу машинасозлик, қора металлургия, буғдой, минерал ва ёғоч маҳсулотлари сегментларидир. Мутахассиси фикрига кўра, Ўзбекистоннинг ЕОИИга кириши хорижий давлатлар учун ҳам янада жозибадор бўлиши мумкин. “Ўзбекистоннинг йирик интеграцион уюшмада аъзолиги ҳамда учинчи мамлакатлар билан савдо шартномалари тузишга олиб келиши мумкин. Йирик ташкилотлар кичик иқтисоддан кўра жозибадорроқ”, - деб хулоса қилди Тарас Цукарев.\n© Sputnik / Дмитрий ВоскресенскийРуководитель направления Центра интеграционных исследований ЕАБР Тарас Цукарев\n© Sputnik / Дмитрий Воскресенский\nЎзбекистоннинг ЕОИИга қўшилишининг хавфли ва фойдали томонлари ҳақида Евроосиё тараққиёт банки эксперти билан эксклюзив интервью.\nЕОИИга қўшилган тақдирда Ўзбекистон қандай молиявий ютуқларга эришиши мумкин? Интеграция юмшоқ бўлиши учун Ўзбекистонга нима керак? Иттифоқда аъзолик Республикада энергетикани қандай ривожлантиради? Бу ҳақида ЕОТБнинг интеграцион изланишлар маркази раҳбари Тарас Цукарев айтиб берди.\nҲеч қайси соҳа зарар кўрмайди\nЕвроосиё иқтисодий интеграциясида Ўзбекистон ҳал қилувчи давлатга айланиб бормоқда. Москвада 1 июль куни тақдим этилган “Ўзбекистон ва ЕОИИ” номли ҳисоботда ЕОТБ таҳлилчилари ана шундай хулосага келишди.\nҲар қандай халқаро ташкилотнинг ўз тарафдорлари ва унга қарши бўлганлар бор. ЕОИИ ҳам бундан истисно эмас: Ўзбекистоннинг ЕОИИга кириши ҳақида гап кетганда, айрим экспертлар Ўзбекистон саноатининг бир қатор соҳалари жиддий зарар кўриши мумкинлигини таъкидлашади. Бу борада айниқса автосаноат - алоҳида таъкидлаб ўтилади.\nЕвроосиё Тараққиёт Банки (ЕОТБ) иқтисодчилари бундай фикрга қўшилмайдилар.\n“Аксинча, интеграцион жараёнлар автомобил саноастининг фаол ривожланишига олиб келади, - дейди Тарас Цукарев. – Ўзбекистонда автосаноат бир неча йилдан буён фаолият кўрсатиб келмоқда. У фақатгина бир завод бўлмай, ичга 30та корхонани қамраб олган бутун бошли холдингни ташкил қилади. Уларнинг барчаси ўз ҳудудида бозоринг бир бўлагини эгаллаган. Уларнинг ўз мижозлари, ўз бизнес қарашлари бор. Шу сабабли ҳам интеграция автосаноатнинг самарадорлигига таъсир қилмайди”.\nЕОИИга қўшилиш Ўзбекистон автосаноати учун фақат янада кенгроқ истиқболлар очади, дейди мутахассис. Мисол тариқасида Беларус-Хитой қўшма корхонасини келтиради.\n“Беларусда Россия автомобил ишлаб чиқарувчилари бўлишига қарамасдан, Geely енгил автомобиллари ишлаб чиқарадиган қўшма корхонанинг бозорда ўз улуши бор. Корхона ҳатто Россияга экспорт қилмоқда”, - дейди Цукарев.\nЎзбекистонда иқтисоднинг интеграцияга тайёр бўлмаган соҳалари йўқ, дейди мутахассис. Лекин санитар ва техник регламентларни ЕОИИга мувофиқлаштириш керак бўлади. Институционал элементларни умумлаштириш Ўзбекистон ва Иттифоқ аъзо-давлатларининг савдо-иқтисодий муносабатларига туртки беради.\n“Барча молиявий ва саноат тўсиқлари техник регламентларга бориб тақалмоқда, - дейди ЕОТБ вакили. – Ўзбекистон корхоналари ҳозир ҳам муваффақиятли ишламоқда, лекин ЕОИИ билан мувофиқлаштирилганидан сўнг улар янада кўпроқ мижозларга эга бўлади, бизнесни кенгайтириш учун янги йўналишлар топади”.\nСув таъминоти муаммосини қандай ҳал қилиш мумкин?\nЕОИИга қўшилганидан сўнг Ўзбекистон инфратузилмавий инвестициялар олиши мумкин. ЕОТБ баҳолашига кўра, уларнинг миқдори йилига $1,5 млрдга етиши мумкин.\n“Бу ЯИМга қўшимча 0,3 – 0,4% дегани. Республика даромадига жиддий қўшимча бўлади”, - дейди эксперт.\nИнфратузилмавий лойиҳаларда асосий эътиборни энергетика соҳасига қаратиш керак. Гап шундаки Ўзбекистоннинг магистрал ва тақсимловчи электр тармоқларининг 66 % ва 62 % фойдаланишга топширилганига 30 йилдан кўп бўлган. Энергетика тармоқларининг эскирганлиги улкан йўқотишларга олиб келмоқда –йилига тахминан $1,5 млрд.\nРеспубликадаги сув мажмуаси ҳам жиддий эскирган. Унинг асосий ҳажми - 92% иқтисоднинг ҳал қилувчи соҳаси - қишлоқ хўжалигига тўғри келади. Натижада Ўзбекистон сув ресурсларининг 30%гача бекорга сарфланмоқда. Бу эса сув тақчиллигини янада кучайтиради.\n“Бу Марказий Осиё учун жуда муҳим масала, - дейди Цукарев. – Уни МО давлатлари биргаликда ҳал қилишлари мумкин. ЕОИИ эса бунинг учун қулай майдонча бўлиши мумкин.\nЙилига қўшимча 2 миллиард доллар\nЎзбекистон ЕОИИга қўшилишидан яна бир ютуғи – меҳнат мигрантларига таалуқли. Цукарев хулосасига кўра, Иттифоқнинг ягона меҳнат бозоридан фойдаланиш Ўзбекистонга қўшимча $2 млрд. даромад олиб келиши мумкин. Ҳозир ўзбекистонлик меҳнат мигрантлар Россиядан йилига $4,4 млрд. маблағ ўтказишмоқда.\n“Пул ўтказмалари миқдори ўсиши – бу ЯИМга йилига 0,3 – 0,4 % қўшимча, - дейди эксперт. – Ундан ташқари ЕОИИ меҳнат мигрантлари учун соддалаштирилган миграция қонунлари, ижтимоий кафолатлар, Ўзбекистон дипломларини тан олиш ва Иттифоқ бўйлаб эркин ҳаракатланиш имконини беради”.\nЎзбекистон Иттифоққа қўшилган тақдирда, унинг ЕОИИга аъзо давлатларига экспорти миқдори ошади. Цукарев хулосасига кўра, бугун Ўзбекистоннинг асосий сармоявий ҳамкорлари бу – Россия ва Қозоғистон. Республикада Россия капитали иштирокида ташкил қилинган 2 мингдан ортиқ ва Қозоғистон капитали ёрдамида ташкил қилинган 900дан ортиқ корхоналар бор.\n“Ўзбекистоннинг ЕОИИга экспорти 2020 йилда $ 781,6 млн.ни ташкил қилди. Интеграциядан сўнг ушбу кўрсатгич $ 1,2 млрд.га етиши мумкин. Ундан ташқари, Иттифоқ давлатлари билан ишлаш Ўзбекистонни трансевроосиёвий транспорт коридорларига фаол қўшилишига олиб келиши мумкин”, - дейди эксперт.\nПандемиядан сўнгги тикланиш\nЕвроосиё иқтисодий иттифоқи Ўзбекистонга ковиддан сўнгги кризисни тезроқ енгиб ўтишга ёрдам бериши мумкин, чунки у катта бозор, деб ҳисоблайди эксперт.\n“ЕОИИ инвестициялари Ўзбекистон иқтисодига жуда керак бўлган “тоза ҳаво” бўлиши мумкин. Ўзбекистон ЯИМи пандемияга қадар бўлган 6,6% кўрсатгичгача қайтиши мумкин, ахир ЕОИИ бу ҳажми $2 трлн, аҳолиси 200 млн бўлган бозор”, - дейди Цукарев.\nПандемия оқибатларидан тезроқ тикланиш, Ўзбекистон ва Иттифоқ аъзолари билан ҳамкорликни тезроқ тиклашга олиб келади. Бундан нафақат Ўзбекистон ютиб чиқади, балким бошқа аъзо давлатлар ҳам.\n“Республиканинг ЕОИИга кириши Иттифоқ доирасида бизнес ривожланиши, Ўзбекистоннинг фойдаланилмаган экспорт потенциали - $1,6 млрд.ни реализация қилиш имконини беради” - дейди Цукарев.\nЕОТБ хулосасига кўра, ўзаро савдо жуда тез ўсиши мумкин бўлган маҳсулот гуруҳлари, - бу машинасозлик, қора металлургия, буғдой, минерал ва ёғоч маҳсулотлари сегментларидир.\nМутахассиси фикрига кўра, Ўзбекистоннинг ЕОИИга кириши хорижий давлатлар учун ҳам янада жозибадор бўлиши мумкин.\n“Ўзбекистоннинг йирик интеграцион уюшмада аъзолиги ҳамда учинчи мамлакатлар билан савдо шартномалари тузишга олиб келиши мумкин. Йирик ташкилотлар кичик иқтисоддан кўра жозибадорроқ”, - деб хулоса қилди Тарас Цукарев.


Томди тумани вилоят марказидан 230 километр узоқликда жойлашганлигини инобатга олсак, аҳоли саломатлигини таъминлашга масъул бўлган тиббиёт ходимларидан жуда катта масъулиятни талаб этади. Қизилқум чўлида жойлашган бу ҳудудда аҳоли яшаш манзиллари тарқоқ ҳолда жойлашган бўлиб, тиббий хизмат кўрсатиш доираси 450 километрни ташкил этади. ҚВПдан филиалгача бўлган масофа 200 километр, ундан чўпон уйларигача 20-100 километрни ташкил этганининг ўзиёқ соҳа ходимларидан жуда катта фидойиликни талаб этади.\nШунинг учун ҳам туман тиббиёт бирлашмаси ходимлари аҳолига сифатли тиббий хизмат кўрсатишга ҳаракат қилиб келмоқда. Бугунги кунда "Саломатлик-1", "Саломатлик-2", "Саломатлик-3" лойиҳалари бўйича замонавий тиббий-асбоб ускуна ва технологиялар билан жиҳозланмоқда. Мисол учун жорий йилнинг биринчи чорагида "Саломатлик-3" лойиҳаси асосида 107 миллион 207 минг 699 сўмлик 37 та тиббий асбоб-ускуналар келтирилди. Марказдан олисда бўлса ҳам тиббиёт бирлашмамиздаги замонавий тиббий асбоб-ускуналар бошқа ҳудудлардагидан қолишмайди. Бу ҳам давлатимизнинг аҳоли саломатлиги йўлида амалга ошираётган хайрли тадбирларидандир.\nШунингдек, аҳолининг репродуктив саломатлигини мустаҳкамлаш, уларни патронаж хизмат ва профилактик кўриклар билан қамраб олишда бир қатор тадбирларни амалга ошириб келяпмиз.\nПрезидентимизнинг бирламчи тиббий-санитария ёрдами муассасалари фаолиятини ташкил этишни такомиллаштириш ҳақидаги қарори ижросини таъминлаш мақсадида кўп тармоқли марказий поликлиника ва "Янги Чорва", "Керизбулоқ", "Керегетау", "Утемурат", "Аяқ-қудуқ", "Қулумбет" номли ҚВПларда аҳолига тиббий хизмат кўрсатиш вақти 8-00 дан 20-00 гача этиб белгиланди.\nШу ўринда таъкидлаш жоизки, она соғлом бўлса, туғиладиган бола ҳам соғлом бўлади. Шуни инобатга олган ҳолда туманимизда яшаётган 2153 нафар туғиш ёшидаги аёлларнинг 1451 нафари тиббий кўрикдан ўтказилди. Уларнинг 967 нафари экстрогенитал касалликларга чалинганлиги аниқланиб, тегишли тиббий муолажалар қилинди.\nЖорий йилнинг май-июнь ойларида тиббиёт бирлашмаси 2 та янги "Дамас-амбуланс" билан таъминлангани эса аҳолига янада сифатли тиббий хизмат кўрсатишимизга замин ҳозирлайди, албатта.\nтуман тиббиёт бирлашмаси бошлиғи.\nАрзон дори-дармонлар — халқ учун\nОлис туманларда тиббий хизмат сифати яхшиланмоқда\nМалакали мутахассислар — Навоийда\nОворагарчиликларга барҳам берилди


ЎзА - Сенат раиси нега Каттақўрғонга борди?\nСенат раиси нега Каттақўрғонга борди?\nЖорий йилнинг 13 май куни ўтказилган видеоселектор йиғилишида давлатимиз раҳбари пандемия шароитида Самарқанд вилоятини иқтисодий ривожлантириш, жумладан Каттақўрғон шаҳрида амалга оширилиши лозим бўлган вазифаларга тўхталган эди.\nШундан сўнг республика вазирлик ва идоралари, давлат қўмиталари масъулларидан иборат ишчи гуруҳ Каттақўрғонга келиб, шаҳарда аҳоли бандлигини таъминлаш, тадбиркорликни ривожлантириш ва камбағалликни қисқартириш бўйича дастур лойиҳасини ишлаб чиқди.\nКаттақўрғон шаҳар ҳокими Гавҳар Алимова Республика Президенти билан бўлган мулоқотда шаҳарда иккита институт ташкил этиш таклифини илгари сурган эди. Педагогика йўналишидаги олийгоҳ ташкил этиш учун собиқ академик лицей биноси тавсия этилди. Мазкур бино ўқув корпуси, кутубхона, талабалар турар-жойи ва спорт майдончасидан иборат комплекс мажмуа бўлиб замонавий талабларга жавоб беради.\nШунингдек, транспорт коллежи ўрнида шу номдаги қурилиш ва транспорт соҳасида олий ўқув юрти ташкил этиш мўлжалланяпти.\nТанзила Норбоева шаҳардаги “Ёғ-мой” акциядорлик жамиятини бориб кўрди.\nДастурга биноан жамиятга туташ бўш ер майдонида кичик саноат зонаси бунёд этиш режалаштирилмоқда.\nТанзила Норбоева шунингдек, Давлатобод кўчаси атрофида қуриладиган кўп-қаватли уйлар режа-лойиҳаси билан танишди.\nМаълумот ўрнида шуни айтиш лозимки, Каттақўрғон шаҳрини ривожлантириш бўйича 8 та йўналишни қамраб олган ишчи гуруҳлари тузилган эди.\nБулар шаҳарни ривожланишини режалаштириш ва ҳудудини кенгайтириш имкониятлари, аҳоли бандлигини таъминлаш ва камбағалликни қисқартириш, тадбиркорликни ривожлантириш ва ишлаб чиқариш корхоналарининг фаолияти самарадорлигини ошириш, Инвестицияларни жалб қилиш ва ўзлаштириш, Озиқ-овқат хавфсизлиги ва озиқ-овқат маҳсулотлари нархлари ўсишининг олдини олиш, давлат бюджети ижросини таъминлаш ва даромадлар манбаларини кенгайтириш масалалари ҳамда маданият, спорт, таълим каби иқтисодий ижтимоий мавзулардаги йўналишларни ўз ичига олади.


16 январ 2021, Тошкент вақти: 01:52\nУмар Файзуллаевнинг айтишича, томирини тўрт марта кесган\n19 апрель куни Тўрткўл туман ҳокимлиги биносида уч боланинг отаси, 45 яшар Умар Файзуллаев ўз жонига қасд қилиб, тирик қолди.\nТўрткўл туман ҳокимлиги мулозими 19 апрель кунги ушбу воқеа бўйича саволларимизни жавобсиз қолдирди. Телефон гўшагини кўтарган ҳокимлик мулозими ўз жонига қасд қилиш воқеасини эшитиши билан гўшакни қўйиб қўйди.\nУмар Файзуллаевнинг Озодлик билан суҳбатда айтишича, у тадбиркорлик учун сўраётган ерини беришмаётганига норозилик сифатида ўзини ўлдирмоқчи бўлган.\nВоқеа ўтган жума, эрталаб соат 10:30ларда содир бўлган. Бу ҳақда Озодликка хабар қилган тўрткўлликка кўра, у воқеага шахсан гувоҳ бўлган.\n“Тўрткўл туман ҳокимлигида, ҳокимнинг қабулида бир йигит ўзини сўйиб ташлади. Ҳозир Тўрткўл туман марказий касалхонасида ётибди”, деди исмини очиқламаётганимиз тўрткўллик манба.\nОзодлик суриштирувлари натижасида ўз жонига қасд қилиб, тирик қолган шахс – Тўрткўл шаҳри Дўстлик маҳалласида яшовчи 45 яшар Умар Файзуллаев эканини аниқлади.\nУмар Файзуллаев Озодлик билан суҳбатда норозилик сифатида ўзини ўлдирмоқчи бўлганини айтди:\n- Чўнтагимда лезвие бор эди. Жонимдан тўйиб кетдим. Ўзимни кесиб юбордим.Ўзимни шу ерда ўлдираман, деб боргандим. Менинг дардимга эътибор қаратсинлар, деган маънода қилдим. Мени эшитсинлар дедим. Ҳоким ҳам эшитмади. Қурилиш бўлимлари ҳам эшитмади. Бошқалар ҳам эшитмади. Ўзимни ўлдирмоқчи бўлиб бордим. Ўлсам, болаларимнинг дардини эшитар деб ўйладим. Қўлимнинг томирини 4 марта кесдим. Кейин ушлаб қолишди. Тўрт марта кесгандан кейин ўша ерда одамлар ушлаб қолди. Кейин скорий чақиришди.\nУмар Файзуллаевнинг айтишича, 2007 йилда туман ҳокимлиги қарори билан шаҳарнинг Дўстлик туманидан 6 сотих ерни олган ва унинг бир қисмига турар-жой қурган, қолганига тадбиркорлик қилиш учун бино қуришни режалаган.\n“Бироқ кейинчалик ер тўғрисидаги ҳоким қарорини сохта деб топишди. Югур-югур қилиб, зўрға, яшаб ўтирган жойимизга қайтадан қарор чиқариб олдик. Атиги 100 квадрат/метр ерга чиқди ҳоким қарори. Мен тадбиркорлик қилмоқчиман. Устахона, мева- сабзавот сотадиган ларёк ва тикувчилик цехи қурмоқчиман. Ҳозир уйимнинг олдига дўкон қуришни бошлашаяпти. Ўша куни ҳокимиятга стресс ҳолатида келдим. Ҳокимга бир ҳафта аввал келиб учрашганимда, у “майли, ҳал қилиб берамиз” деди. Оғзаки айтди.\nУмар Файзуллаев курашаётган ер майдони\nОлдинги жума куни эди. Лекин кейин келиб, барибир шу ерга дўкон қурамиз дейишди. Ҳокимлик қабулида дардимни айтиб, ўзимни кесдим. Ҳамма жой бардак. Ўзлари қарор чиқариб, кейин яна фальшивий дейди. Қайтадан яна пул олишади”, дея нолиди Умар Файзуллаев.\nУмар Файзуллаевнинг айтишича, туман прокурори, туман ИИБ бошлиғи келиб, воқеа бўйича у билан суҳбатлашган.\nИкки йил аввал Умар Файзуллаевнинг ҳамюрти Аҳмад Ниёзимбетов уйини бузишга келган ҳокимлик вакилларига норозилик сифатида ўзига ўт қўйиб, томдан сакраган ва тирик қолган эди.\nЖумладан, МИБ газини узган қибрайлик 29 яшар Нозима Эргашева 14 декабрь куни эрталаб ҳокими қабулида норозилик сифатида ўзига ўт қўйганди.


“Ўзбекистон ифтихори” Руслан Нуриддинов Риодан олтин медаль билан қайтадиган бўлди\n01 апрел 2020, Тошкент вақти: 11:55\nДушанба оқшомида 105 килограммгача бўлган вазн тоифасидаги оғир атлетикачилар мусобақасида ўзбекистонлик штангачи Руслан Нуриддинов барча рақибларини ортда қолдириб, олтин медални қўлга киритишга муваффақ бўлди.\nУ даст кўтаришда 194 кг, силтаб кўтаришда 237 кг тошни ўзига бўйсундириб, Олимпиада чемпиони унвонини қўлга киритди.\nРуслан силтаб кўтаришда Олимпиада рекордини янгилашни ҳам уддалади. Бу борада аввалги рекорд (236 кг) Пекин Олимпиадасида беларуслик Андрей Арамнау томонидан ўрнатилганди.\n15 август кунги беллашувда Руслан Нуриддинов жами 431 кг тошни ўзига бўйсундириб, 417 кг тош кўтарган арманистонлик Симон Мартиросян ва 416 кг тош кўтарган қозоғистонлик Александр Зайчиковни анча ортда қолдириб кетди.\nРуслан Нуриддинов Ўзбекистон тарихида оғир атлетика бўйича жаҳон чемпиони бўлган энг биринчи спортчидир. Бу муваффақиятга у 2013 йил октябрида Польшада ўтган оғир атлетика бўйича жаҳон чемпионатида эришганди. Шундан сўнг спортчига “Ўзбекистон ифтихори” унвони берилган.\nПольшадаги мусобақадан сўнг Озодликка берган суҳбатида Руслан 2016 йилги олимпиадада албатта муваффақиятга эришишга аҳд қилганини айтганди.\n- Умуман тўхташ нияти йўқ. Биринчи вазифам 2016 йили Рио-де-Жанейрога бориш. Бу олдинга қўйилган энг катта вазифа, - деганди Руслан Нуриддинов.\nЎзбекистонлик паҳлавон Руслан билан 2013 йилги суҳбатни қуйида тинглашингиз мумкин.\nРуслан Нуриддинов 1991 йилнинг 24 ноябрида Андижон вилоятининг Хонобод шаҳрида туғилган. Спортчи халқаро майдондаги дастлабки ғалабасини 2009 йили Бирлашган Араб Амирликларида ўтган ўсмирлар ўртасидаги Осиё чемпионатида қўлга киритган ва олтин медалга сазовор бўлган.\n2011 йили Франциядаги жаҳон чемпионатида штангани силтаб кўтаришда Руслан кумуш медални қўлга киритган. 2012 йили Жанубий Кореяда ўтган Осиё чемпионатида ғолиб чиққан ва Лондон Олимпиадасида кучли тўртликдан жой олган.\n2013 йилги жаҳон чемпионатида эса у ўз вазн тоифасида энг кучли спортчи эканини исботлаган.\nРуслан Нуриддиновнинг ғалабасидан кейин Ўзбекистон делегацияси медаль жамғариш рейтингида 25-ўринга кўтарилди. Шу кунда ўзбек спортчилари ҳисобида 2 та олтин ва 4 та бронза медали бор.


16:10 / 14.01.2018\n6 январь куни Эрон нефть танкери Mv Sanchi Хитой қирғоқлари яқинида юк ташувчи CF Crystal юк кемаси билан тўқнашиб кетиши оқибатида портлаш содир бўлган ва ёнғин келиб чиққанди. Шу вақтгача танкердагиларнинг тақдири номаълумлигича қолаётганди.\nШарқий Хитой денгизи ҳудудида рўй берган тўқнашув вақтида танкерда 32 киши - 30 нафар эронлик ва Бангладешнинг икки фуқароси бўлган. PressTV телеканалида маълум қилинишича, ҳодиса оқибатида танкерда бўлганларнинг барчаси ҳалок бўлган.\nЭрон ҳукумати вакили, ушбу ҳодисани текшириш бўйича махсус бўлим раҳбари Муҳаммад Растаданинг маълум қилишича, фожиадан омон қолганларни топишга умид қолмади. Айни вақтга келиб танкер сувга чўкиб кетган.\nУшбу танкер Эроннинг NITC миллий компаниясига тегишли бўлган.


"Яхши сўз айтилди¸ навбат яхши ишга"\n04 декабр 2020, Тошкент вақти: 07:36\nНафақат Қоҳирадаги чиқиши¸ балки Яқин Шарққа бошлаган сафари давомида Обама ва унинг салафлари АҚШ нинг мусулмон дунëсига ҳурмати баланд эканлигини кўрсатишга уринмоқда.\nАҚШ президентининг мусулмон дунëсига қарата қилган мурожаати тугар-тугамас¸ у муҳокамалар марказидаги воқеага айланди. Бу баҳсга ўзбекистонлик сиëсатчи ва таҳлилчиларни ҳам таклиф қилдик.\nМухолифатдаги “Эрк” демократик партияси лидери Муҳаммад Солиҳ:\n- 2001 йилда собиқ президент Жорж Буш бошлаган уруш ўзи ҳам бир нави тан олиб айтганидай¸ гўë хочлиларнинг Салб юриши эди. Аммо бу нарса муваффақиятсиз тугади.\nҲозир муваффақиятсиз тугаган урушни компенсация қилиш керак. Ҳозир Америка ҳукумати Обама сиймосида Обама баëнотлари билан обрўсизликнинг ўрнини тўлдиришга ҳаракат қилаяпти.\nАмерика сиëсатида биринчи марта мусулмон дунëсига илиқ гаплар айтилмоқда¸ ҳақиқатга яқин гаплар айтилмоқда¸ терроризмга қарши бирга курашишимиз керак¸ деб айтилмоқда.\nБу гаплар бугунга қадар Американинг ҳеч бир президенти томонидан айтилмаган эди. Обама буни мусулмон ўлкаларидан келиб чиққан одам бўлгани учун айтаëтгани йўқ.\nАмерика ҳозир янги сиëсат даврига кирди. Ироқ урушининг муваффақиятсизлиги АҚШнинг ташқи сиëсатини¸ Яқин Шарқ сиëсатини ва умуман мусулмонларга нисбатан сиëсатини ўзгартиришга мажбур қилди.\nБуни Обаманинг яхши инсон эканлигидан¸ мусулмон қариндошлари борлигидан эмас¸ балки Америка ташқи сиëсатининг муваффақиятсизлигидан деб билиш керак.\nОбама мана шу нарсани яхшилашга интилаяпти. Буни мен нормал ва ақли салим бир шаклда отилган қадам деб ўйлайман. Бунинг¸ мутлақо¸ижобий таъсири бўлади.\nМустақил таҳлилчи Камолиддин Раббимов:\n- Фикрим¸ умуман олганда¸ ижобий. Обама Америка ва мусулмон дунëси ўртасидаги муносабатларни яхшилашга ҳаракат қилаяпти.\nҲозирги нутқида асосан учта вазифа қўйилаяпти.\nБиринчи вазифа¸ Америка-мусулмон дунëси муносабатларини яхшилаш¸ икки томондаги салбий стереотипларни йўқотиш.\nИккинчи вазифа¸ экстремизм ва зўравонликка қарши мусулмонларни даъват қилиш. Яъни экстремизм бу муаммоларни ҳал қилиш йўли эмас.\nУчинчи вазифа¸ мусулмон дунëсидаги демократик ислоҳотларни рағбатлантириш.\nМурожаатнинг бошида имкон қадар мусулмон дунëсининг ишончига киришга ҳаракат қилинди. Ундан кейин Обама Эрон¸ Афғонистон муаммоларига тўхталди.\nИроқ борасида шундай фикр айтилди. Афғонистон бизга альтернативсиз уруш бўлган бўлса¸ яъни Афғонистон борасида танлаш имконияти йўқ эди¸ биз хоҳласак-хоҳламасак Афғонистонга киришга мажбур эдик¸ лекин Ироқ масаласида бизда танлаш имконияти бор эди. Яъни Ироқ уруши нотўғри бўлганлигини қисман тан олаяпти.\nОзодлик: Обама бу чиқиши билан арабларнинг ишончини қанчалик қозона олади деб ўйлайсиз?\n- Бу чиқишдан олдин кўпгина социологик тадқиқот институтлари томонидан араб мусулмон дунëсининг фикри ўрганилди. Унга кўра¸ араб давлатларининг 60 фоиз аҳолиси келажакда ката ўзгаришлар бўлишига ишонмайди.\nУлар Исроил Яқин Шарқда ўз ҳаракатларини ўзгартирса ва Фаластин давлати қурила бошласагина¸ АҚШга ишонамиз деган фикрни айтаяпти.\nМенимча¸ бу яқин ўртада Фаласти давлатининг қурилишини кутиш қийин. Чунки Исроилнинг давлат линияси Фаластин давлатига йўл бермаслик¸ Фаластин давлатининг қурилишига имкон бермаслик.\nЭкстремизм¸ терроризм деган нарсалар баъзан Фаластин давлатининг шаклланишига имкон бермаслик учун баҳона бўлади.\nТаниқли уламо Обид қори Назаров:\n- Бисмиллаҳир роҳманир роҳийм. Обаманинг чиқишини эътиборли ва тарихий ҳодиса бўлди¸ деса бўлади.\n2001 йил 11 сентябр воқеаларидан кейин Ислом ва мусулмонларга нисбатан пайдо бўлган совуқ қарашлар ва нохуш кайфиятлар мана шу чиқишдан кейин бироз ўзгаради¸ деб умид қилса бўлади. Айниқса¸ бу Ғарб дунëсига тегишли.\nБу хитоб ўзи мусулмон дунëсига қаратилган бўлса ҳам бунинг натижалари икки томондан икки хил бўлиши мумкин.\nҒарб дунëсидаги акс-садоси Исломга бўладиган қизиқишларни кучайтиради ва мусулмонларга нисбатан муносабатларнинг илиқлашишига сабаб бўлади.\nЎз навбатида¸ мусулмонлардан шунга яраша чиройли жавоб бўлади деб умид қиламиз.\nОзодлик: Ал-Қоида гуруҳининг Обама чиқишидан бир кун олдин “Обама нафрат уруғларини қадамоқда” деган мазмундаги чиқишига нима дейсиз?\n- Бу гуруҳларнинг бу гапларни айтиши тайин. Уларнинг ҳам ўзларининг дастаклари бўлади. Масалан¸ кузатувчиларнинг ҳам услублари ҳар хил.\nБу чиқишлардан унча яхши нарсани кутмаëтган одамлар ҳам бор. Бундайлар сиëсатчилар ичида ҳам¸ оддий одамлар ичида ҳам бор.\nБаъзилар “Бу ҳам навбатдаги яхши гаплар. Бу гаплар аввал ҳам гапириб келинган ва бунда кейин ҳам гапирилади. Сиëатчиларнинг услуби шундай. Янгиси келса¸ янги гап гапиради. Аммо иш ўша-ўша” дейди.\nУлар ўзларининг гапларига мисол қилиб Ироқ¸ Афғонистонда бўлаëтган урушларни¸ Покистондаги нотинч вазиятни ва уларда Америка иштирок этаëтганини келтиришади.\nЛекин бизнингча¸ бу яхшилик аломати. Яхши сўздан кейин яхши иш ҳам бўлади¸ Худо хоҳласа.\nАмерикада яшаëтган ўзбекистонлик мустақил таҳлилчи Абдуманноб Пўлатов:\n-Қисқа қилиб айтганда¸ тўғри йўналишдаги ижобий қадам. Биринчидан¸ аввалги маъмурият¸ собиқ президент Жорж Бушга¸ собиқ вице-президент Чейнининг айтадиган гапларига нисбатан анча жиддий фарқлар бор.\nМақсад¸ АҚШ халқи билан мусулмон дунëси орасида мулоқотга шароит яратиш¸ бир-бирини тушунишга ҳаракат қилиш¸ кўприклар ўрнатиш.\nЛекин сиëсатда яқин орада амалга оширилиши мумкин бўлган қадамлар борасида деярли ҳеч қандай янги гап айтилмади.\nОбама Исроил-Фаластин можароси борасида иккита яхши гапни айтди. Исроилнинг хавфсизлиги ва яшаш ҳуқуқи билан бирга фаластинликларнинг давлат қуриш ва яшаш ҳуқуқи талабини илгари сурди.\nБосиб олинган Фаластин ҳудудларида исроилликлар қураëтган янги уйларнинг тўхтатилиши кераклигини ҳам айтди. Лекин сиëсатда бирор нарсага чақириш етарли эмас.\nБизнинг талабимиз бажарилмаса¸ мана бундай чоралар кўрамиз деган гапни Обама айтмади. Чунки АҚШда бу гапни айтиш жуда қийин.\nАҚШда Исроил тарафдорлари жуда катта қудратга эга. АҚШ президенти бундай гапни айтишни истаган пайтида ҳам етти марта ўйлаб кўради.\nОзодлик: Обаманинг мусулмон дунëси билан яқинлашув сиëсатига АҚШ ичкарисида қандай фикрлар айтилаяпти?\n- Ҳозир АҚШ жамоатчилиги турли фикрлар айтаяпти. Барак Обама яхши қадамлар қўяяпти¸ буни ривожлантириш керак деб қўллаб-қувватлайдиган жамоа вакиллари бор. Кўпчилик матбуот уни қўллаб-қувватлаяпти.\nЛекин Барак Обамани танқид қилаëтганлар ҳам бор. Собиқ президент Жорж Буш ва собиқ вице-президент Дик Чейни тарафдорлари қаттиққўл сиëсатни давом эттириш керак¸ деб айтмоқда.\nДейлик¸ консерваторларнинг ва қаттиққўлларнинг тарафдори бўлган FOX-News деб аталадиган телевизион каналда бу нарса баралла айтиб келинаяпти.\nҲатто Барак Обамани қўллайдиган NBC телевизион каналида ҳам собиқ вице-президент Дик Чейнининг қизи худди шу йўналишда узоқ гапирди.\nОзодликнинг Баку¸ Қозон¸ Олмаота ва Душанбедаги мухбирлари¸ АҚШ президентининг Қоҳира мурожаатига муносабат билдиришни сўраб¸ бу мамлакатлардаги уламо ва таҳлилчиларга мурожаат қилдилар. Обама мурожаатини ижобий баҳолаган респондентлар¸ бундан буëғига Вашингтон раҳбаридан мусулмон дунëси билан янги ҳамкорлик бошлаш борасида чиройли баëнотлардан ўтиб¸ амалий натижалар кутишларини билдирдилар.\nОбама хитобига муносабат


23.10.2018 16:15 0 203\nПойтахтимиз Тошкентда бўлиб ўтаётган «InnoWeek» инновацион кўргазмаси доирасида «Spark» электромобилининг иккита прототипи намойиш этилди. Бу ҳақда «Spot» хабар берди.\n«Spark» электромобилларидан бири Турин политехника университетининг Инновация марказида «Olcha.uz» компанияси билан ҳамкорликда ишлаб чиқилган.\nФото: Динора Зияева/«Spot»\nАвтомобиль HHO водород тизими, уч фазали HPEVS AC-50, 50 кВт, 96 В моторига эга. 30 дона CALB CA100, 100 А*с, 9.6 кВт*с батареяси бор. Максимал тезлиги — 150 км/с. Қувват захираси — 80−100 км. Қувватлаш муддати — 4 соат (220 В), 1 соат (тезкор қувватланиш).\nАвтомобиль вазифалари гидролиз қурилмалари орқали амалга оширилади. Ҳаракатланиш вақтида тоза ҳаводан водород ажратади, хусусан, водород генератори водород ва кислородни ажратади.\nИшлаб чиқувчи мутахассисларнинг айтишича, лойиҳага тахминан 200 миллион сўм сарфланган. Барча сарф-харажатлар «Olcha.uz» компанияси ҳисобидан.\nТурин политехника университети ёшлар билан ишлаш бўйича проректори Алишер Ашуров «Spot» мухбирига маълум қилишича, электромобилни ўз кучи билан яратишган, эҳтиёт қисмларнинг 40 фоизи ўзлари томонидан йиғилган, яна 60 фоизини (мамлакатда ишлаб чиқарилмайдиганларини) хориждан сотиб олишган.\n«У (электр автомобиль) тўлиқ ишлайди. Тайёр ва юрмоқда. Ҳозирда у тест режимида, кейинчалик автосаноат оммавий ишлаб чиқариш учун ишлатилиши мумкин бўлган ҳақиқий прототип яратиш учун пул ажратишга ваъда берди», — деди Ашуров.\nУнинг сўзларига кўра, ишлаб чиқиш вазифаси муваффақиятли якунланди. Эндиликда бу мутахассислар ва саноат экспертлари вазифаси.\n«Биз ўз олдимизга қўйилган вазифани уддаладик, автосаноат маъқуллашини кутяпмиз. Биз ўзимизнинг шароитимизда электр автомобилни деярли қўл остидаги воситалардан йиғиш мумкинлигини билдирдик, автосаноат эса ўз ресурслари билан янада кўпроқ нарсани амалга ошириши мумкин», — деди Ашуров.\nИккинчи прототип Урганч Давлат университетида «St-Energy» компанияси иштирокида ишлаб чиқилган.\nИшлаб чиқувчилар бу ғояга 2013 йилда келишганини қайд этишди. 2016 йилда улар гибридларнинг биринчи версиясини ишлаб чиқаришни бошлаганлар ва шу йилнинг август ойида электр автомобиль тўлиқ тайёр бўлган.\nДвигатель кучи 15 кВт, гел батареяси 100А, машина зарядлаш вақти — 4−5 соат. Умумий кучланиш 14 кт кучга эга 130 В ни ташкил қилади. Электр автомобилининг тезлиги 90−100 км/соат. Ҳайдаш масофаси — 100 км.гача. Батареяларни заряд қилиш учун электр қуввати — 10−15 кВт / с.\nҲар иккала электромобиль ҳаракатланади. Урганчликларнинг прототипи , шу жумладан, қуёш батареялари билан ишламоқда.\nSpark INNOWEEK электр автомобиль


Жиззахда “Матиз” ёнди. Унинг ичида қолдирилган 3 нафар бола куйиш жароҳатлари олган - UzNews.uz\nФуқаро болаларни “Матиз” ичида қолдириб, яшаш жойига кириб кетганида автомобилда ёнғин келиб чиққан.\nЖиззах вилояти Шароф Рашидов туманида автоуловда қолдирилган болалар куйиш жароҳатлари олган.\nМаълум қилинишича, туманнинг Яккақайроғоч маҳалла фуқаролар йиғинида истиқомат қилувчи, 1992 йил туғилган Ф.Д. акасининг 1 нафар, ўзининг эса 2 нафар фарзандини “Матиз” ичида қолдириб, яшаш жойига кириб кетганида фалокат юз берди. Ф.Д уйда бўлган вақтда автоулов ичида ёнғин юзага келиб, салонда бўлган 2018 йилда туғилган Ш.Ш.нинг танаси 100 фоиз 2- ва 3- даражали термик куйган.\nШунингдек, 2017 йилда туғилган М.Ш. танасининг 60 фоизи 1-, 2- ва 3- даражали куйган. Бундан ташқари боланинг юқори нафас йўллари 2- даражали куйган. 2019 йилда туғилган Ш.М.нинг юзи, икки қўли 2-, 3- “А” ва “Б” даражали, юқори нафас йўлларининг эса 14-16 фоизи куйган.\nЖабрланувчилар республика шошилинч тиббий ёрдам илмий маркази Жиззах филиалининг жонлантириш бўлимига ётқизилган.


Олма қурти – зарарли ҳашорат | Ўрмон хўжалиги давлат қўмитаси расмий веб сайти\nОлма қурти – зарарли ҳашорат\nОлма қурти зараркунанда тангақанотлилар туркумига , баргхўрлар оиласига киради. У Европада, Осиёнинг бир қанча мамлакатларида, жумладан, Марказий Осиёда кенг тарқалган. Бу заракунанда биргина олма мевасига эмас, яна кўплаб меваларга жиддий зарар етказади. Кўпроқ олмада учраши эса унинг номининг шундай аталишига сабаб бўлган.\nАгар олди олинмаса, олма қурти пишиқчилик даврининг ўзида меваларнинг 60-70 фоизига зарар келтиради. Зараркунанда билан зарарланган мевалар тўкилиб кетади, сифати паст бўлади.\nБу зараркунанда ҳашорат ривожланиш даврида тўлиқ ривожланиш фазаларини ўтайди. Тухумлик, қуртлик, ғумбаклик ва вояга етган капалаклик даврларини бошидан кечиради. У кўпроқ уруғлик мевали дарахтларга зарар келтиради.\nВояга етган қуртлар пўстлоқлар остидаги дарахт ёриқлари ва шохларидаги ковакларда, олма сақланадиган омборхона, тупроқ юза қатламида, барглар остида қишлайди. Эрта баҳорда ҳаво ҳарорати ўртача 10 даражадан паст бўлмаганда, олма ғунчалари ранг олаётган вақтда қуртлар ғумбакка айланади. Олма гуллаган вақтдан 2-3 ҳафта ўтгач, ғумбакдан капалаклар чиқа бошлайди. Яъни, улар вояга етган даврига ўтади. Капалаклар асосан қоронғу тушиши билан дарахт устида учади. Урғочиси 15 даража иссиқ бўлганда олма, нок, беҳи, ўрик, шафтоли ва анор шохларининг тепа қисмидаги барг ва тугунчаларига тухум қўяди.\nОлма қурти билан зарарланиш дарахтларнинг юқори қисмида кўпроқ бўлади. Битта капалак 50-60 тагача тухум қўяди. Тухумдан чиққан қуртлар меванинг ичидаги эти ва уруғи билан озиқланади.\nҚиш илиқ келган йилларда бу ҳашоратларнинг кўпайишига шароит яратилади. Боғбонлар, томорқа эгалари, фермерлар бундай зараркунандаларга қарши курашиш учун дарахтларни дорилашни вақтида ўтказишлари керак. Дарахтларни ажралаётган пўстлоқлардан тозалаш ҳам муҳим.\n← ЎРМОН ХЎЖАЛИГИ ЁШЛАРИГА ТАБРИК Уруғ ва кўчатчиликни ривожлантириш асосида ўрмонларни кенгайтириш масалалари →


Расмийлаштирилмаган спиртли ичимлик маҳсулотларини юклаётган шахс тўхтатилди - zarnews.uz\nСамарқанд вилояти божхона бошқармаси ходимлари Самарқанд темир йўл вокзалида жойлашган автобекатда тезкор тадбир ўтказди.\nТадбир давомида Ўзбекистон фуқароси Б.Т. томонидан божхона расмийлаштирувини тасдиқловчи ҳужжатларсиз, Ўзбекистон Республикасининг миллий мувофиқлик белгиси билан маркировкаланмаган ҳамда Россияда ишлаб чиқарилган пиво спиртли ичимлик маҳсулотлари олиб кетилаётгани аниқланди.\nБ.Т. умумий қиймати тахминан 6 миллион сўмлик 120 дона “Corona Extra” номли 0.355 литрлик пиво спиртли ичимлик маҳсулотларини ўз бошқарувида бўлган “Damas” русумли автотранспорт воситасига юклаётган пайтида божхоначилар томонидан тўхтатиб қолинди.\nТеглар: божхона энергетик ичимликлар


Ким кўп овоз оларкин? | "Адолат" СДП\nКим кўп овоз оларкин?\nАмалдаги йил якунида ўтказиладиган сайловларга тайёргарлик бошланди. Сиёсий жараёнда кўп ўрин эгаллаш ғалаба стратегияси ва тактикасига боғлиқ. Ўзбекистон “Адолат” СДП Андижон вилоят кенгашининг навбатдаги Пленуми айни шу масалага бағишланди.\nБугун 18 мингдан ортиқ “адолатчилар”ни ўз сафига бирлаштирган партия олдида сайловолди тарғибот ишлари билан бир қаторда муносиб номзодларни танлай билиш вазифаси турибди. Бу борада партия етакчилари зиммасига катта вазифа юклатилган. Сиёсий майдонда ўз ўрнига эга, фаол ва ташаббускор етакчигина бунинг уддасидан чиқади.\nПленум иштирокчилари бир куч бўлиб бирлашишга, сиёсий жараённи мувоффақиятли ўтказишга келишиб олдилар.\nЎзбекистон “Адолат” СДП Андижон вилоят кенгаши матбуот хизмати


Иньеста «Реал» футболчиларига қўнғироқ қилиб, улардан узр сўради\n17:47 / 10.01.2017\n«Барселона» ярим ҳимоячиси Андрес Иньеста «Реал»нинг бир қанча футболчиларига қўнғироқ қилди ва ўз жамоаси номидан улардан узр сўради. Бу ҳақда Marca хабар тарқатган.\nКаталонияликлар клуби футболчилари ФИФА тақдимот маросимига келмагани катта резонансни келтириб чиқарди. Кўпчилик «Барселона» бу маросимига келиши зарур бўлгани ҳақида гапирди.\n2016 йил футболчиси сифатида тақдирланган «Реал» ҳужумчиси Криштиану Роналду ҳам ўз нутқида «Барселона» ҳақида эслади ва шундай кунда бу жамоа футболчилари ёнида эмаслигидан афсусдалигини билдирди.\nИньеста «Реал» футболчиларига «Барселона»нинг тақдимот маросимига бормагани икки жамоа футболчиларининг ўзаро муносабатига боғлиқ эмаслигини айтиб ўтган. Иньестанинг сўзларига кўра, клуб Цюрихга бормаганига бошқа турли сабаблар мавжуд.\nБундан олдинги хабарларда, «Барселона» Цюрихга бормагани сабаби жамоа футболчилари Испания Кубогининг 1/8 финалида «Атлетик»ка қарши 11 январь куни ўтказиладиган учрашувга яхшироқ тайёрланиш зарурлиги билан боғлиқлиги айтилганди. Ушбу жамоаларнинг биринчи учрашувида басклар жамоаси 2:1 ҳисобида ғалаба қозонганди.\n«Барселона» раҳбарияти чиқарган қарор ФИФАни ранжитди